Empire State

Empire State ('impeeriumiosariik') on Ameerika Ühendriikide New Yorgi osariigi hüüdnimi, mida hakati kasutama 19. sajandil.

Etümoloogia

Arvatakse, et selle grandioosse väljendiga tuli esmalt lagedale George Washington, viidates ilukirjanduslikult osariigile kui "Ameerika tulevase impeeriumi aujärjele". Samuti on ta sellele viidanud kui "käigurajale impeeriumisse" (võimalik, et ta mõtles Põhja-Ameerikas võimu taotlenud ookeanitagusele Suurbritannia kuningriigile).

Väljend oli New Yorgile ka kohane, sest osariik võttis enda haardesse imperiaalse hiilguse Euroopast ning peegeldas selle otseseid mõjutusi oma seljatagusele mandrile. Uue Maailma nii-öelda eesrindlikku sõlmjaama kogunes Vana Maailma ehk Euroopa keiserlik luksus ning kapital. Osariigi linnasid ilmestab samas ka pompoosselt historitsistlik Euroopa-pärane arhitektuur, näiteks Šotimaalt lähtunud uusparunistiil või Kontinentaalse Euroopa beaux-arts'i stiilielementidega uusbarokk. Sisekujunduses andis stiilitooni jõukust ilmestav uusrokokoo.

Siiski on nimetuse täpse päritolu allikas jäänud selgusetuks. Kõigest hoolimata määrati riiki valitsevaks pealinnaks hoopis Washington, nii et New Yorgist sai kujuneda kõrgehinnalise kinnisvaraga üle külvatud ja turistirohke rahandus-, kultuuri- ja meelelahutuskeskus. See suurlinn on tänapäevalgi nii Euroopa värav Põhja-Ameerikasse kui ka viimase heidetud visiitkaart esimesele.

Järelkajad
1891. aastal avati New York Central Railroadi raudteeliin Empire State Express.
1931. aastal valmis kuulsusrikas Empire State Building kui kõrgeim art déco stiilis kujundatud pilvelõhkuja maailmas. 
1971. aastal asutati SUNY Empire State College asukohaga Saratoga Springsis. 
1976. aastal valmis Empire State Plaza administratiivhoonete kompleks osariigi pealinnas Albanys.
1978. aastal loodud Empire State Games on stiililt olümpiavõistlus amatööratleetidele New Yorgist.
2001. aastast alates on märge "Empire State" ametlikult lisatud igale New Yorgi osariigi mootorsõiduki numbrimärgile.
2003. aastal liitusid osariigi 9 raamatukogu ühisesse võrgustikku Empire State Library Network.
2004. aastal asutati Empire State Bank.
2009. aastal avaldas Alicia Keys koostöös Jay-Z-iga singli "Empire State of Mind".
2013. aastal esilinastus märulifilm "Empire State".
2017. aasta alguses pandi alus rahvaalgatusele Empire State Indivisible, et võidelda Trumpi administratsiooni vastu New Yorgi linnaosades.
Iga aasta veebruaris toimuvad Lace Placedis talimängud Empire State Winter Games.

Vaata ka

New Yorgi suurlinnapiirkond
USA osariikide hüüdnimed
Ameerika imperialism
Uusrikkus
Keisririik

19. sajand Ameerika Ühendriikides
Ameerika Ühendriikide ajalugu